**Comissió de Garanties d’Admissió (CGA) de l’Hospitalet de Llobregat. Educació infantil, Educació primària i Educació secundària obligatòria.**

**Reclamacions en relació a l’adjudicació de plaça escolar**

Si es considera que hi ha hagut un error o irregularitat en l’adjudicació de plaça escolar es pot presentar una **reclamació** davant de la **Comissió de Garanties d’Admissió** en el termini de **tres dies hàbils** des de la publicació de les llistes d’admesos **dies 8, 9 i 10 de juny.**

**Registre dels Serveis Territorials a Barcelona Comarques:** c. Casp, núm. 15 (Barcelona) **Telèfon: 93 481 60 00**

**Peticions de canvi de plaça escolar**

Si no hi ha cap error o irregularitat que justifiqui presentar una reclamació, però en canvi, voldríeu presentar una **petició a la CGA** per sol·licitar una altra plaça entre els centres que encara disposin de vacants, cal tenir en compte les següents indicacions:

1. Ompliu i tramiteu **a la seu de l’Oficina Municipal d’escolarització (OME)** la vostra petició i exposeu, si escau, els motius que voldríeu que es tinguessin en consideració.

**Per correu electrònic:**

Aquest tràmit es farà amb  el document que s’adjunta a aquestes instruccions.

Els usuaris hauran d’omplir aquest document i el faran arribar al correu de l’OME.

**Correu OME:****ome@l-h.cat**

**Atenció telefònica**:

La trucada s’atendrà al 010 que derivarà la consulta a l’OME.

L’OME trucarà a la família per fer una primera atenció i assessorament per omplir el document de forma telemàtica.

En aquells casos excepcionals que sigui necessària la presència de la família, l’OME facilitarà cita prèvia.

**Atenció presencial:**

Només es realitzarà prèvia valoració de l’OME.

1. **Les sol·licituds s’han de lliurar a les seus citades anteriorment en el termini de 10 dies hàbils des de la publicació de la llista d’admesos (8 al 21 de juny).**
2. **La CGA només atendrà les peticions que es formalitzin per escrit en l’imprès que es lliurarà des de l’ OME**, els centres educatius i els Serveis Territorials.
3. En cas que els motius al·legats en la petició requereixin d’algun aclariment o aportació de documentació, des de la CGA ens posarem en contacte amb les famílies afectades.
4. La CGA estudiarà les peticions lliurades en el termini establert en el punt 2, i assignarà les places lliures **a partir del 21 de juny**. **Si la petició ha estat resolta favorablement, a partir del 21 de juny la CGA es posarà en contacte amb la família per a informar-la.** En cas contrari s’entendrà denegada la petició presentada i es donarà per finalitzat aquest procediment.
5. El fet de presentar una petició a la CGA no limita el dret de les famílies que els seus fills siguin admesos al centre sol·licitat en primera opció per efecte de les llistes d’espera.
6. Us recordem que la no formalització de la matrícula en el centre assignat, en el període establert, es considera que es renuncia a la plaça adjudicada.